Bræðslumenn í hár saman
Starfsmenn fiskimjölsverksmiðju Ísfélags Vestmannaeyja á Þórshöfn hafa sent frá sér yfirlýsingu, þar sem þeir fordæma harðlega yfirlýsingar forsvarsmanna samninganefnda Afls og Drífanda um að þeir hafi brugðist bræðslumönnum á Austurlandi og í Vestmannaeyjum í þeirra kjaradeilu og því hafi ekkert orðið úr boðuðu verkfalli.
Ekki var boðað verkfall í loðnubræðslunni á Þórshöfn. Í yfirlýsingu bræðslumanna á Þórshöfn segir að í yfirlýsingu á heimasíðu Afls, komi fram að það hafi verðið ákvörðun stéttarfélaganna Afls og Drífanda að standa tvö að samningsgerð fyrir bræðslumenn, þ.e. án aðkomu annarra stéttarfélaga.  Á síðari stigum óskuðu þau eftir því að starfsmenn ÍV á Þórshöfn færu í samúðarverkfall kæmi til verkfalls meðal starfsmanna í bræðslum á þeirra félagssvæðum.
Bræðslumenn á Þórshöfn segja óskiljanlegt hvers vegna ekki hafi verið leitað eftir víðtæku samstarfi strax í upphafi. "Þannig hefðu bræðslumenn um land allt verið í góðri stöðu til að knýja fram sanngjarnar launahækkanir. Afstaða bræðslumanna á Þórshöfn var skýr. Markmiðið var að ná fram kjarasamningi um kaup og kjör starfsmanna enda Verkalýðsfélag Þórshafnar með sjálfstæðan kjarasamning. Þegar formleg beiðni kom með bréfi frá Afli og Drífanda um samúðarverkfall voru viðræðurnar á Þórshöfn á viðkvæmu stigi sem leiddu til þess að gengið var frá sérkjörum starfsmanna með samkomulagi þriðjudaginn 15. febrúar. Þess vegna töldu starfsmenn ekki rétt að boða til samúðarverkfalls að svo stöddu.
Hins vegar var þeim skilaboðum komið skýrt á framfæri við forsvarsmenn Ísfélags Vestmannaeyja að komið yrði í veg fyrir allar landir annarra skipa en þeirra sem að staðaldri hafa landað á Þórshöfn og eru í eigu Ísfélags Vestmannaeyja.
Einnig var ljóst að hefðu stéttarfélög bræðslumanna í Vestmannaeyjum og á Austurlandi staðið við boðað verkfall ætluðu bræðslumenn á Þórshöfn að taka fyrir verkfallsboðun innan sinna raða.
Þess vegna er öllum yfirlýsingum um samstöðuleysi bræðslumanna á Þórshöfn vísað til föðurhúsanna og kallað eftir faglegri vinnubrögðum í stað upphrópana í fjölmiðlum!"
Starfsmenn fiskimjölsverksmiðju Ísfélags Vestmannaeyja á Þórshöfn hafa sent frá sér yfirlýsingu.
Þeir fordæma harðlega yfirlýsingar forsvarsmanna samninganefnda Afls og Drífanda um að þeir hafi brugðist bræðslumönnum á Austurlandi og í Vestmannaeyjum í þeirra kjaradeilu.
Ekki var boðað verkfall í loðnubræðslunni á Þórshöfn.
Í yfirlýsingu bræðslumanna á Þórshöfn segir að í yfirlýsingu á heimasíðu Afls, komi fram að það hafi verðið ákvörðun stéttarfélaganna Afls og Drífanda að standa tvö að samningsgerð fyrir bræðslumenn, þ.e. án aðkomu annarra stéttarfélaga.
Á síðari stigum óskuðu þau eftir því að starfsmenn ÍV á Þórshöfn færu í samúðarverkfall kæmi til verkfalls meðal starfsmanna í bræðslum á þeirra félagssvæðum.
Bræðslumenn á Þórshöfn segja óskiljanlegt hvers vegna ekki hafi verið leitað eftir víðtæku samstarfi strax í upphafi.